TFG บวก 2% โบรกเชียร์ซื้อเป้า 8.90 บ. จับตากำไรปีนี้นิวไฮรอบ 5 ปีทะลุ  4 พันล้าน
TFG บวก 2% โบรกเชียร์ซื้อเป้า 8.90 บ. จับตากำไรปีนี้นิวไฮรอบ 5 ปีทะลุ  4 พันล้าน รับราคาหมู-ไก่ยืนสูง
TFG บวก 2% โบรกเชียร์ซื้อเป้า 8.90 บ. จับตากำไรปีนี้นิวไฮรอบ 5 ปีทะลุ  4 พันล้าน รับราคาหมู-ไก่ยืนสูง
2 ก.ย. 2565

ผู้สื่อข่าวรายงานว่า วันนี้(2 ก.ย.65) บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 10 :26 น. อยู่ที่ระดับ 6.40 บาท บวก 0.10 บาท หรือ 1.59% ราคาสูงสุด 6.55 บาท ราคาต่ำสุด 6.35 บาท ด้วยมูลค่าซื้อขาย 65.41 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์(30 ส.ค.65) ว่า TFG เป็นอีกผู้ประกอบการหมู่ ไก่ ครบวงจรรายใหญ่ โดย Consensus คาดกำไรปี 65 จะสูงสุดในรอบ 5 ปีที่ราว 4 พันล้านบาท จากแนวโน้มที่ดีทั้งหมู และไก่ ทั้งไทยและต่างประเทศ ตาม Supply ที่ยังฟื้นตัวช้าจาก ASF (หมู)
ขณะที่ Demand ยังคงสูง โดยระยะสั้นครึ่งหลังปี 2565 ยังอยู่ในจุดที่ดี เป็นช่วง high season การส่งออกไก่และหมู รวมถึง ราคายังยืนระดับสูง
ด้านราคาหุ้นซื้อขายบน PER 22F ที่ 8-9 เท่า ยังเป็นจุดซื้อเก็งกำไรได้ เนื่องจากได้รับปัจจัยหนุนเงินบาทอ่อนค่า และปัจจัยบวกระยะสั้น จากจีนสั่งระงับการนำเข้าหมู จากไทสัน ฟู้ดส์ เป็นโอกาสสร้างยอดขายเพิ่ม และเป็นอีกหุ้นรับอานิสงส์ Valuation rerate จากการเตรียมเข้าตลาด Betagro แนะนำราคาเป้าหมาย 8.90 บาท